ការសម្ភាសរបស់ លោកតា លឹមពៅ

ក​៖ អ្នកសម្ភាស កុយ សុភី ខ​៖ អ្នកត្រូវបានគេសម្ភាស លឹមពៅ

**ការសង្ខេបប្រវត្តិរបស់លោកតា លឹមពៅ**

*លោកតាលឹមពៅ មានស្រុកកំណើតនៅក្នុងភូមិចំការឪឡឹក ឃុំព្រែកក្របៅ ស្រុកកងមាស ខេត្តកំពង់ចាម។ លោកតាមានបងប្អូន៦នាក់ លោកតាជាកូនទី១ បងគេ កាលពេលនៅរៀនលោកតាបានរៀនសូត្រនិងបួសរៀននៅវត្ត បានត្រឹមថ្នាក់ទី៣ថា្នក់កុមារដ្ឋាន និងបួសបាន២ព្រះវស្សា។កាលនៅក្នុងជំនាន់ប៉ុលពត គេបានប្រើលោកតាអោយ ភ្ជួរដីស្រែ និង ឡើងត្នោតយកទឹកត្នោតមកធ្វើស្ករ។​លោកតាបានរៀបការនៅអាយុ១៩ឆ្នាំដោយមានម្តាយមីងជាអ្នកចូលទៅជួយស៊ើបសួរ ស្តីដណ្តឹងខាងប្រពន្ធលោកតា ដែលគាត់មានឈ្មោះថា លោកយាយច្រឹប លោកតានិងលោកតាមានកូន៧នាក់។*

ក៖ តាខ្ញុំសូមជំរាបសួរតា តើតាសព្វថ្ងៃសុខសប្បាយដែរឬទេ?

ខ៖ សុខសប្បាយទេចៅ!

ក៖ ខ្ញុំឈ្មោះកុយសុភី បានមកជួបតាគឺមានគោលបំណងចង់សុំការអនុញ្ញាតសម្ភាសនៅឆ្នាំកុរ ឯស័កពុទ្ធសារាជ ២៥៦៣ ខែពិសាខ ១០រោច ត្រូវនឹងថ្ងៃអង្គារទី២៨ ខែឧសភា ឆ្នាំ២០១៩ ។តើនាមត្រកូលរបស់តាមានឈ្មោះអ្វី?

ខ៖ លឹមពៅ!

ក៖ តើឈ្មោះហ្នឹងអ្នកណាជាអ្នកដាក់ឈ្មោះហ្នឹងអោយដល់តា?

ខ៖ ម្តាយ ពន់ អ៊ីម។

ក៖ អត់នោះទេ! ឈ្មោះតាហ្នឹង គឺឪពុកម្តាយជាអ្នកដាក់ឈ្មោះអោយហ៎?

ខ៖ បាទ!

ក៖ តើឈ្មោះហ្នឹងមានអត្តន័យយ៉ាងដូចម៉េចតើតាមានបានដឹងដែរឬទេ?

ខ៖ អត្តន័យ តាំងពីដើមមក តាំងពីកើតមកតែម្តង។ វាអត់មាន បញ្ហាត្រូវផ្លាស់ប្តូរទៀត។

ក៖ ចាសចឹងល្អហើយណាតា!

ខ៖ បាទ!

ក៖ចឹងអឺ! តាមានឈ្មោះហៅក្រៅ១ទៀតដែសបច្ចុប្បន្ន?

ខ៖ អត់!

ក៖ តាកើតនៅថ្ងៃខែឆ្នាំណា?

ខ៖ ឆ្នាំខ្ញុំអត់បានដឹងដែរ។

ក៖ ចឹងឥឡូវឆ្នាំខ្មែរយើងតាកើតនៅឆ្នាំ?

ខ៖ មិនដឹងដែរ!

ក៖ ឆ្នាំអីហេសតា?

ខ៖ ហាស! ឆ្នាំថោះ!

ក៖ ឥឡូវនេះតាមានអាយុ?

ខ៖ អាយុ៦៩!

ក៖ ចាស!តាមានសញ្ជាតិ?

ខ៖ ខ្មែរ!

ក៖ កាន់សាសនា?

ខ៖ សាសនាព្រះពុទ្ធ !

ក៖ ចាស! តាអឺ!​កើតនៅកន្លែងណា?

ខ៖ នៅ ភូមិចំការឪឡឹក!

ក៖ អូ! នៅភូមិចំការឪឡឹក ឃុំ?

ខ៖ ឃុំព្រែកក្របៅ !

ក៖ ស្រុក?

ខ៖ ស្រុកកងមាស!

ក៖ ខេត្ត?

ខ៖ ខេត្តកំពង់ចាម!

ក៖ ចាស ចុះនាមត្រកូលឪពុកតាមានឈ្មោះអ្វី?

ខ៖ សឹម លឹម!

ក៖ តើសព្វថ្ងៃគាត់នៅរស់ឬក៏ស្លាប់?

ខ៖ ស្លាប់!

ក៖ តើគាត់ស្លាប់មូលហេតុអ្វី?

ខ៖ ជំងឺ!

ក៖ ជំងឺចាស់ហេសតា?

ខ៖ ជំងឺចាស់!

ក៖ ចាស! ចឹងកាលគាត់ស្លាប់នៅអាយុប៉ុន្នាន?

ខ៖​គាត់៥៥! ឪពុក!

ក៖ អូចឹងឪពុកអាយុ៥៥ហ៎?

ខ៖ បាទ!

ក៖ តើគាត់មានសញ្ជាតិអ្វីដែរឪពុកហ្នឹង?

ខ៖ សញ្ជាតិខ្មែរ!

ក៖ ចឹងតើគាត់កាន់សាសនាអ្វីដែរ?

ខ៖ កាន់សាសនាព្រះពុទ្ធ!

ក៖ អឺ! អត្តចរិតរបស់គាត់យ៉ាងម៉េចដែរ?

ខ៖ អឺ! ស្លូតបូតអត់មានទៅ ទៅលួចឆក់ លួចប្លន់អីនោះទេ។

ក៖ ចាស! តើមុខរបររបស់គាត់ធ្វើអ្វី?

ខ៖ មុខរបររបស់គាត់ធ្វើស្រែ រកត្រី។

ក៖ ចាស!ធ្វើស្រែរួចរកត្រីផងហ៎?

ខ៖ បាទ!

ក៖ ចាស! រួចគាត់ពីដើមគាត់ចេះភាសាបរទេសអីដែស?

ខ៖ អត់ទេ!

ក៖ ហើយចុះអក្សរខ្មែរក៏អត់ដែរ?

ខ៖ អត់!

ក៖ អត់ដែរហ៎?

ខ៖ អត់!

ក៖ ចាស!

ខ៖ គាត់នៅចុងកាត់ឯគេនោះ មិនសូវបានរៀន រៀនដែរក៏ប៉ុន្តែមិនទាន់មានដូចគេចេះ។

ក៖ អូ!

ខ៖ បាទ!

ក៖ រួចទៅឪពុកតាហ្នឹង តើបងប្អូនរបស់ឪពុកតាហ្នឹងមានបងប្អូនប៉ុន្នាននាក់?

ខ៖ ច្រើនដែរ! រាប់មិនអស់នោះទេ!

ក៖ ច្រើនហ៎!

ខ៖ បាទ! ប្រហែលជា៤ទៅ១០នាក់នោះ។

ក៖ អូចឹងតាអត់ចាំនោះទេហ៎?

ខ៖ អត់ចាំ!

ក៖ តាអត់មានចាំបាន២ទៅ៣នាក់អីនោះទេហ៎?

ខ៖ អឹម!

ក៖ មើលឪពុកតា១ ហើយពីណាគេទៀត តើមានឈ្មោះអី?

ខ៖ មើលតា! ងួន!

ក៖ ងួន

ខ៖ លួន!

ក៖ យាយលួន!

ខ៖ បាទ! យាយលុយ! បាទ! រួចតាសុន ច្រើនណាស់។

ក៖ ចឹងតែប៉ុណ្ណឹងនោះទេហេសតា?

ខ៖ ហាសៗ ច្រើនណាស់រាប់មិនអស់ទេ ភ្លេចបាត់!

ក៖ តាសាករកមើលនឹកទៀតគ្រែលោរកឃើញដេស?

ខ៖ បាទ! តាជួន

ក៖ តាជួនដែរ?

ខ៖ បាទ!

ក៖ អូ!

ខ៖ យាយសុយ!

ក៖ យាយសុយហ៎?

ខ៖ បាទ!

ក៖ យាយសុយ!

ខ៖ យាយសុយ ហើយយាយ យ៉ុន!

ក៖ យាយយ៉ុន!

ខ៖ បាទ! អ្នកណាទៀតនោះទេ! ភ្លេចអស់ហើយបានតែប៉ុណ្ណឹង។

ក៖ ចាសចឹងនាមត្រកូលម្តាយ តាវិញឈ្មោះអ្វី?

ខ៖ ឪពុករបស់ខ្ញុំនឹងហេស?

ក៖ ម្តាយ!! ម្តាយ?

ខ៖ អត់នោះទេខ្ញុំអត់ចាំ!

ក៖ អត់នោះទេ ម្តាយរបស់តាបង្កើតនេះ?

ខ៖ ឈ្មោះលោកយាយ អ៊ីម!

ក៖ អីគេអ៊ីំម?

ខ៖ បាទ! ពេញអ៊ីម!

ក៖ ពេញអ៊ីម !

ខ៖ បាទ!

ក៖​តែសព្វថ្ងៃគាត់ស្លាប់ដែរហេស?

ខ៖ បាទស្លាប់!

ក៖ តើគាត់ស្លាប់ដោយសារអ្វីដែរ?

ខ៖ ចាស់!

ក៖ គាត់ស្លាប់នៅអាយុប៉ុន្នាន?

ខ៖ ៧៥!

ក៖ តើគាត់មានសញ្ជាតិជាអ្វី?

ខ៖ ខ្មែរ!

ក៖ កាន់សាសនា?

ខ៖ កាន់សាសនាព្រះពុទ្ធ!

ក៖ អត្តចរិតរបស់គាត់យ៉ាងម៉េចដែរ?

ខ៖ អត្តចរិតធម្មតានុងណា! អត់មានកោងកាច អត់មានទៅនេះទេ។

ក៖ ចាសហើយចុះមុខរបររបស់គាត់ធ្វើអ្វី?

ខ៖ ធ្វើស្រែរកត្រីដែរនុង!

ក៖ ចឹងហើយចុះគាត់បានចូលរៀនអីដេសកាលពីក្មេង ? តើគាត់ចេះអក្សរដេស?

ខ៖ អត់!

ក៖ អត់ចេះតែម្តងហ៎?

ខ៖ បាទអត់ចេះ! អត់បានរៀនកាលជំនាន់នុង!

ក៖ អូ!

ខ៖ បាទ!

ក៖​ ចឹងឧបមាថាបើសិនជារកត្រីទៅលក់អីតើគាត់គិតលេខជាក្បាច់ស្រីហេស?

ខ៖ គាត់គិតលេខក្បាច់ស្រី! ស្រាប់តែគាត់ បើសិនជាគាត់អត់ចេះផង។

ក៖ អូចាស! ចឹងទីកន្លែងកំណើតរបស់ម្តាយតាវិញ តើគាត់នៅឯណា?

ខ៖ នៅចំការឪឡឹក!

ក៖ នៅចំការឪឡឹក!

ខ៖ បាទ! នៅជាមួយគ្នា។

ក៖ ចឹងហ៎!

ខ៖ បាទ!

ក៖ ហើយតាឪពុកម្តាយតាហ្នឹង អឺម!ដូចថាបានរៀបអាពាហ៏ពិពាហ៏ជាមួយគ្នាជាប់សាច់ឈាមបងប្អូនឬក៏ជាអ្នកដ៏ទៃ?

ខ៖ គឺដូចជាបងប្អូនជីដូនមួយចឹងណា!

ក៖ ចឹងហេស?

ខ៖ បាទ!ព្រោះអីម្តាយ ខាងឪពុករបស់ខ្ញុំហ្នឹង គាត់ត្រូវបងប្អូនយាយខ្ញុំហ្នឹង។

ក៖ ចាសចឹងត្រូវជាប់ដែរចឹងហ៎?

ខ៖ បាទ!ខ្ញុំវារាងស្រពិចស្រពិលដែរ។

ក៖ ចឹងបងប្អូនខាងម្តាយតាបង្កើតៗហេស?

ខ៖ បាទ!

ក៖ ចឹងម្តាយធំតា?

ខ៖ អត់ស្គាល់ ស្គាល់តែយាយខាងឪពុកហ្នឹង។

ក៖ ម្តាយបង្កើតហ្នឹង?

ខ៖ បាទ!

ក៖ ចឹង!

ខ៖ ព្រោះអីខ្ញុំកើតទាន់រាងស្រពិចស្រពិលដែរអត់ចង់ទាន់ខាងម្តាយជីដូនរបស់ខ្ញុំខាងម្តាយ។

ក៖ ចឹងខាងម្តាយបងប្អូនរបស់គាត់បង្កើតៗនោះអត់បានដឹងនោះទេនេស?

ខ៖ អត់!

ក៖ ចឹងអត់មានបានដឹងបងប្អូនរបស់គាត់១នាក់ទៅ២នាក់អីអត់ដឹងនោះទេនេស?

ខ៖ អត់!

ក៖ ចាស! ចំណែកតា !...

ខ៖ ដូចមានដែរមើល ខ្ញុំបានលឺម្តាយខ្ញុំបានប្រាប់ខ្ញុំថា ដូចជាមានបងប្អូនម្តាយធំ១ ហើយម្តាយមីង ១ ។ មួយនាក់ឈ្មោះយាយអ៊ុម! មួយឈ្មោះយាយអីនោះទេ ប្រពន្ធតាប្រាក់! គឺយាយស៊ុម។

ក៖ ចឹងហ៎ យាយអ៊ុម និងយាយស៊ុម?

ខ៖ បាទ! ដល់ពេលមកខាងជីដូនខ្ញុំនោះ មួយឈ្មោះ យាយលាប់មិនដឹងនេះ ។

ក៖ ចឹងតាមានបងប្អូនចំនួនប៉ុន្នាននាក់?

ខ៖ បងប្អូនរបស់ខ្ញុំ?

ក៖ បងគេឈ្មោះអ្វី?

ខ៖ បងគេនោះគឺខ្ញុំហ្នឹងហើយ!!

ក៖ ចាសចុះទី២?

ខ៖ ទី២ឈ្មោះតាព្រិចៗ !

ក៖ ឈ្មោះត្រកូលគាត់ផង?

ខ៖ លឹម ព្រិច!

ក៖ លឹមព្រឹច!

ខ៖ បាទ!

ក៖ ហើយមកដល់ពេលឥឡូវនេះទៅឯណាហើយ លឹមព្រិចនុង?

ខ៖ ងាប់បាត់ទៅហើយ!

ក៖ ចឹង?

ខ៖ ចាស!

ក៖ ភេទប្រុសហ៎?

ខ៖ ប្រុស!

ក៖ ចុះទី៣?

ខ៖ ទី៣ឈ្មោះ លឹមហ៊ន!

ក៖​ស្រីឬប្រុស?

ខ៖ ភេទស្រី!

ក៖ ស្រី! ហើយទី៤?

ខ៖ ទី៤ឈ្មោះ​លឹម ម៉ៅ!

ក៖ ភេទ?

ខ៖ ស្រី! បាទ!

ក៖ ទី៥?

ខ៖ ទី៥ឈ្មោះ លឹម លន់!

ក៖ ភេទ?

ខ៖ ប្រុស!

ក៖ ទី៦?

ខ៖ ទី៦ឈ្មោះលឹម ...ចង់ភ្លេចឈ្មោះបងប្អូនឯង ហាសៗ! គេចេះតែដាក់ទៅណា តែឈ្មោះហៅក្រៅហ្នឹងគេហៅ យាយអិនៗនៅទឹកចេញ។

ក៖ យាយអិនហ៎?

ខ៖ បាទ!

ក៖​ យាយអិន នៅទឹកចេញ!

ខ៖ បាទ!

ក៖ អស់ហើយហេស?

ខ៖ អស់ហើយ!

ក៖ ចាស!ចឹងមានត្រឹមទី៦?

ខ៖ បាទ!

ក៖ ចឹងតើតានៅកាលពីក្មេង តាបានចូលរៀនដេស?

ខ៖ បាន!

ក៖ ចូលរៀនបានត្រឹមថ្នាក់ទីប៉ុន្នាន?

ខ៖ ចូលរៀនកាលនុងនៅថ្នាក់វត្ត!

ក៖ រៀននៅវត្តហេសតា?

ខ៖ បាទ!ៗ រៀននៅវត្តព្រះប្រាសាទ!

ក៖ វត្តប្រាសាទ?

ខ៖ ចាស! នៅកុមារដ្ឋាន ថ្នាក់អាទិ!

ក៖ គេហៅថាថ្នាក់អាទិចឹងហ៎!

ខ៖​បាទ! ៣ថ្នាក់!បាទ! កុមារដ្ឋានរួចថ្នាក់អាទិ។

ក៖ រួចតាចេះភាសាបរទេសដេស ដូចភាសាបារាំងអី?

ខ៖ អត់នោះទេ!ចេះតែភាសាខ្មែរ ហាស!ៗ។

ក៖ ចឹង!

ខ៖ បាទ!

ក៖ តារៀននៅវត្តនុងដូចថាតាចេះក្បាច់ គេនេះនោះគេមានលេខគុណអីនោះ?

ខ៖ អត់នោះទេ អត់ចេះទេ តាបានរៀនតែបានបន្តិចបន្តួច ។

ក៖ ចឹង

ខ៖​គាត់មានចេះមេលេខមេអី!

ក៖ ចាស!

ខ៖ បាទ! គ្រាន់ធម៏អីបានបន្តិចបន្តួច។

ក៖ ដល់ពេលតាបានរៀនចប់ចឹងទៅតាទៅ?

ខ៖ ទៅនៅបួស!

ក៖ ចឹងតាបានទៅបួសបានប៉ុន្នានព្រះវស្សា?

ខ៖ បាន២ព្រះវស្សា!

ក៖ អូបាន២ព្រះវស្សា ចឹងតើពេលតាបួសនុង តើតាបានអាយុ ប៉ុន្នាន?

ខ៖ អាយុបាន១៤ទៅ១៥បានសឹក។

ក៖ ១៥សឹក?

ខ៖ បាទ!

ក៖ ដល់ពេលតាសឹកទៅ តើតាទៅឯណាបន្តទៀត?

ខ៖ ទៅ!! នៅផ្ទះ!

ក៖​ មកផ្ទះវិញហ៎!

ខ៖ បាទ!

ក៖ ចឹងមកផ្ទះវិញគឺជួយការងារឪពុកម្តាយហ៎?

ខ៖ បាទ!

ក៖ មកធ្វើអ្វីគេតាមកជួយនុង?

ខ៖ មកដាំទ្រព្យ ដើមបន្លែបន្លុកអីចឹងទៅ។

ក៖ នៅចំការឪឡឹកនុង?

ខ៖ បាទ! នៅចំការឪឡឹកនុង!

ក៖ នៅវត្តប្រាសាទ?

ខ៖ បាទ!

ក៖ ហើយតាអាយុប៉ុន្នានបានតារៀបអាពាហ៏ពិពាហ៏?

ខ៖ អាយុ១៩!

ក៖ ១៩?

ខ៖ បាទ!

ក៖​ចាសចឹងតាបានរៀបអាពាហ៏ពិពាហ៏នុង​អឺ! តាចូលស្តីដណ្តឹងប្រពន្ធនៅឯណា?

ខ៖ នៅព្រែកអណ្តូង!

ក៖ ឈ្មោះអីគេប្រពន្ធតា?

ខ៖ ច្រឹប!

ក៖ ឈ្មោះច្រឹប?

ខ៖ បាទ!

ក៖ ចាសតើតារៀបអាពាហ៏ពិពាហ៏ហ្នឹង តើតារៀបជាប់ជាបងប្អូនឬក៏អ្នកដ៏ទៃ?

ខ៖ អ្នកដ៏ទៃ!

ក៖ អ្នកដ៏ទៃ ហើយចឹងតើមានមូលហេតុអ្វីបានជាតាចូលស្តីដណ្តឹងជាប្រពន្ធ?

ខ៖ ស្តីម្តាយមីង!

ក៖ ចាស?

ខ៖ ខ្ញុំចូលស្តីដោយម្តាយមីងខ្ញុំអោយជួយស៊ើប!

ក៖ អោយម្តាយមីងនុងជួយរកប្រពន្ធអោយតាចឹងហេស?

ខ៖ អោយគាត់ជួយស៊ើបសួរចឹងណា! ហើយដល់ពេលខ្ញុំនេះបានទៅតាមក្រោយ។

ក៖ ហើយតាឃើញត្រូវចិត្តអីហើយបានអោយម្តាយមីងនុងចូលស្តីដណ្តឹង?

ខ៖ បាទ!

ក៖ ដល់ពេលចូលស្តីដណ្តឹងចឹងទៅ ខាងស្រីគេអោយចូលហេស?

ខ៖ បាទ!

ក៖ ដល់ពេលកាលនុងតា ខ្ញុំចង់ដឹងថា ការចូលស្តីដណ្តឹងនុងចូលសម័យឥឡូវនេះដែរឬអត់? តើតាចូលស្តីដណ្តឹងចឹងទៅ! តើតាមានម៉េច មានចាស់ទុំអីទៅខាងស្រី?

ខ៖ បាទ! មានចាស់ទុំដូចធម្មតា ដូចពេលសព្វថ្ងៃហ្នឹង។

ក៖ ចឹងហេសតា?

ខ៖ បាទ!ៗដូចតែសព្វថ្ងៃហ្នឹង!

ក៖ អត់មានខុសគ្នា!

ខ៖ បាទ!

ក៖ ចឹងចាស់ទុំអី! ប៉ុន្តែតាឃើញខាងស្រីហ្នឹងបានត្រូវចិត្តជាមួយខាងស្រីហ្នឹងហើយបានតាចូលទៅហ៎?

ខ៖ បាទ!

ក៖ ចាស!

ខ៖ (លោកតាឆ្លើយទៅ ដោយមានពូគាត់ស្រែហៅថា៖ បាទ!!អត់នោះទេ។)

ក៖ ចូលស្តីដណ្តឹងនុង កាលនុងតាបង្កាប់ ថ្លៃទឹកដោះ ថ្លៃជំនួនប៉ុន្នានដែរ?

ខ៖ អត់ដឹងនោះទេ កាលនុងគឺច្រើនដែរ ប្រហែល៣០០០កាលនុង ១ដំឡឹង ១ដំឡឹងនៅកាលនុងច្រើនដែរ បើសិនជាគិតជាលុយខ្មែរ វា៣០០០។

ក៖ ចឹងហេសតា?

ខ៖ បាទ!

ក៖ ចាសចឹងបើសិនជាគិតជាមាសទៅវា៣០០០ ចឹងហេសតានេស?

ខ៖ បាទ!

ក៖ ដល់ពេលតារៀបអាពាហ៏ពិពាហ៏ហើយតើតានៅខាងស្រីឬក៏នៅខាងណា?

ខ៖ នៅខាងស្រី!

ក៖ នៅព្រែកអណ្តូងនុងហេសតា?

ខ៖ បាទៗ!

ក៖ នៅជាមួយ! ឪពុកម្តាយខាងស្រី?

ខ៖ នៅជាមួយឪពុកម្តាយខាងស្រីនុង បាទ!

ក៖ នៅរយៈពេលបានប៉ុន្នាន?

ខ៖ នៅរយៈពេលមើល! តាំងពីជំនាន់នុងមកម៉េស ជំនាន់លន់ណល់។

ក៖ ចឹងនៅប៉ុន្នានឆ្នាំ?

ខ៖ ចឹងមក គឺខ្ញុំបាន៦៨បានជាខ្ញុំចេញពីនុងមក ហើយមកដល់ពេលឥឡូវមកនៅហ្នឹងហើយ។

ក៖ តើមូលហេតុអ្វីដែរបានតាមកនៅហ្នឹង?

ខ៖ មូលហេតុគេសុំលែង។

ក៖ អូតាលែងប្រពន្ធហើយចឹង?

ខ៖ បាទ!

ក៖ អូ! ចឹងតាលែងប្រពន្ធហើយចឹង?

ខ៖ បាទហាស!ៗ

ក៖ អឹម!ចាស់ហើយដល់ចឹងចុះតាបានកូនចំនួនប៉ុន្នានហើយ?

ខ៖ កូន៦ទៅ៧!

ក៖ ចឹងកូនបងគេឈ្មោះអីដែរតា?

ខ៖ កូនបងគេឈ្មោះ អាខ្មៅនេះ!

ក៖ ដាក់នាមត្រកូលអោយដល់គាត់ផង តើឈ្មោះអ្វី?

ខ៖ អឺ! ពៅប៊ុន ថន។

ក៖ ពៅ ប៊ុនថនភេទប្រុសនេស?

ខ៖ ​បាទ!

ក៖ ហើយចុះទី២?

ខ៖ ទី២ ពៅប៊ុន ធឿន។

ក៖ ចុះទី៣?

ខ៖ ទី៣ពៅប៊ុន ធីម!

ក៖ ទី៤?

ខ៖ ទី៤ ពៅប៊ុន ចាន់ធី! យី ចាន់ធូ (គាត់ចង់ថាកូនគាត់ស្រី ឈ្មោះពៅចាន់ធូ)។

ក៖ ភេទស្រីហ៎?

ខ៖ បាទ!

ក៖ ហើយចុះទី៥?

ខ៖ ទី៥ពៅចាន់ធី!

ក៖​ភេទស្រីដែរហ៎?

ខ៖ បាទ!

ក៖ ហើយចុះទី៦?

ខ៖ ពៅចាន់ថន!

ក៖ ទី៧?

ខ៖ អស់ហើយ ហាសៗ!

ក៖ ចឹងតែ៦នាក់នោះទេហ៎?

ខ៖ បាទ!

ក៖ ចឹងតាមានសុំកូន១នាក់ដែរហេស?

ខ៖ បាទ! សុំកូនគេមក១!

ក៖ សុំគេយកពីខាងណាមកតា?

ខ៖ នេះខាងក្រផាតនេះ! មុនដំបូងយកទៅអោយប្រពន្ធអាហឿង គឺអាហឿងឆុងនុង ហើយរួចវាលំបាកវាក៏អោយមកខ្ញុំ តាំងពីត្រោយកើតមកម្លេះ។

ក៖ ចាស

ខ៖ លួស អោយ៤៥០០០ ហើយគេទារ៥០០០០ តែខ្ញុំអោយតែ៤៥០០០ កាលនុងព្រោះអីខ្ញុំក្រ។

ក៖ចឹងហ៎ ចាស!

ខ៖ ហើយក៏សុំគេអោយតែ៤៥០០០ទៅ ហើយបានយកមកចិញ្ចឹម ហើយមកដល់ពេលឥឡូវនេះលែងទាំងស្គាល់យើងនោះទៀត ចឹងថាម៉ែនមនុស្ស។

ក៖ ក៏ប៉ុន្តែនៅជិតនេះហ្នឹងនោះទេហេសតា?

ខ៖ ណ៎ នៅឯណ៎ មានប្រពន្ធនៅឯរំដួលឯណោះ ដល់ពេលមកចឹងទៅ ដូចនៅថ្ងៃ១នោះ មកស្ពាយរោង១៦០០០០ ណា ហើយអោយលុយទៅវិញ។

គ៖ (លោកតានៅជិតនោះសើច!៖ ហាសៗ!)

ខ៖ ចឹងនឹកមិនអស់ចិត្ត ចិត្តវាមិនដាច់ មិនអស់ចិត្តណា។

ក៖ រួចទៅតា! ដូចសព្វថ្ងៃតាមកនៅហ្នឹងទីតាំងផ្ទះហ្នឹងតាទិញគេឬក៏...

ខ៖ អត់នោះទេ ផ្ទះគាត់! បាទ! ខ្ញុំមាននៅរបស់របរកស៊ីចឹងទៅ។

ក៖ ចឹងហ៎!

ខ៖ បាទ!

ក៖ ចឹងសព្វថ្ងៃហ្នឹងតាប្រកបមុខរបរធ្វើអ្វី?

ខ៖ ខាងជួលរោង!

ក៖ ចឹងខាងជួលរោងហ៎?

ខ៖ ខាងដើរចាក់មេក្រូ! បាទ! ដើរដាក់ម៉ាស៊ីនភ្លើង មុខរបរស្លឹក។

ក៖ ចឹងដេរស្លឹកដែរហេសតា?

ខ៖ បាទ!ដេរស្លឹកអីខ្លះចឹងទៅ!

ក៖ ស្លឹកនុងប្រពន្ធរបស់តាដេរហេស?

ខ៖ គាត់ជួយដេរដែរ។

ក៖ ចុះតាចេះដេរស្លឹកដែរ?

ខ៖ ចេះតើ!ហាសៗ!

ក៖ ចឹងខ្ញុំស្មាតែចេះតែប្រពន្ធតា!

ខ៖ គាត់ក៏ដេរ ខ្ញុំក៏ដេរ ដល់ពេលតែទំនេរៗទៅ ដេរទៅ។

ក៖ ចាសប្រពន្ធរបស់តាក្រោយនុងតើមានឈ្មោះអ្វី?

ខ៖ ហាក់ អយ!

ក៖ ចឹងតើគាត់នៅភូមិអី?

ខ៖ ចំណែកឯខាងគាត់នៅឯភូមិទទានោះ។

ក៖ ភូមិទទានុងយ៉ាងម៉េច?

ខ៖ នៅខាងលិចបឹងត្រាវណ៎។

ក៖ ចឹងគេហៅថាភូមិបឹងត្រាវ?

ខ៖ បឹងត្រាវរួច ទៅពីបឹងត្រាវរួចទៅបឹងទទៀល។

ក៖ ចឹងហ៎!

ខ៖ បាទ! មិនសូវដឹងប្រវត្តិរបស់គាត់ច្បាស់ដែរ!

ក៖ ចាស! ដល់ពេលក្រោយហ្នឹង ដល់ពេលតាយកប្រពន្ធខាងក្រោយនេះ តើតាយកប្រពន្ធមកទៀតដេស?

ខ៖ កូនគាត់អត់មាននោះទេ គាត់! ខ្ញុំកូនគាត់ប្តីមុន។

ក៖ គាត់មានប្តីមុនទៀតហ៎?

ខ៖ បាទ!

ក៖ ចឹងគាត់មានកូនប្តីមុនបានកូនប៉ុន្នាន?

ខ៖ ប្តីមុនបង្អស់មានកូន២នាក់ អូស ៣។

ក៖ ៣!

ខ៖ បាទ! ហើយដល់ពេលកូនក្រោយនេះបាន១ទៀត ហើយដល់ពេលអ្នកដែលងាប់នោះមិនបាច់និយាយនោះទេ។

ក៖ ប៉ុន្តែដល់ពេលមករៀបការជាមួយនឹងតា បានកូន១ដែរ?

ខ៖ អត់នោះទេ!

ក៖ អូ! ហើយដល់ពេលចឹងគាត់ មានគ្រួសារដ៏ទៅ២នាក់ និង៣នាក់ទាំងតាហេស?

ខ៖ ហ្នឹងហើយបាន៣នាក់ទាំងខ្ញុំ។

ក៖ ចឹងហេសចាស!​ ដល់ទៅតារំលឹកអំពីអតីតកាល កាលពីនៅក្នុងរបបដូចជា ​នៅក្នុងរបបលន់ណល់អីវិញ កាលជំនាន់នុង គេបានអោយតា?

ខ៖ កាលនុងគេអោយទៅធ្វើជាទាហាន។

ក៖ ធ្វើជាទាហានហ៎?

ខ៖ បាទ! បានធ្វើជាទាហានបានតែ២ទៅ៣ថ្ងៃ។

ក៖ ចឹងធ្វើទាហាននុងបានតែ៣ទៅ៤ថ្ងៃនោះទេ?

ខ ៖ បាទ!

ក៖ ហាក់!ចឹងធ្វើទាហាននុងគេអោយតានៅតំបន់ណា?

ខ៖ ទាហានចាស់! នៅឯពាមជីកងនុង បានតែដល់ពេលបើកប្រាក់ខែគឺបានបើកទៅប្រុត!!។

ក៖ ចឹង !

ខ៖ បើ!

ក៖ ចឹងបើសិនជាប្រុត!!នុងតើតាទៅខាងណាទៀតទៅ?

ខ៖ រត់មកផ្ទះ!

ក៖ ដល់ពេលចឹងតាមកផ្ទះហ៎!

ខ៖ បាទ!

ក៖ ហើយគេអត់មានចាត់តាអោយទៅខាងណាទៀតនោះទេ?

ខ៖ អត់នោះទេ! អត់ចាត់នោះផង!

ក៖ អូ! ចឹងនៅក្នុងជីវៈភាពនៅក្នុងរបបនុងតើយ៉ាងម៉េចដែរទៅតា?

ខ៖ បាទ!

ក៖ កាលនុងតើមានជីវៈភាពយ៉ាងម៉េចដែរ?

ខ៖ អូ! កាលជំនាន់នុងមិនជាមានអីនោះផង! គ្រាន់តែបានធ្វើជាទាហានអីតែប៉ុណ្ណឹង។

ក៖ ក៏ប៉ុន្តែនៅក្នុងស្រុកភូមិអីមានកាលលំបាកអីយ៉ាងម៉េចដែស?

ខ៖ ការលំបាកនុង គឺលំបាកតែគេហៅយើងទៅធ្វើជាទាហានអីនុងតែប៉ុណ្ណឹង។

ក៖ ចឹងទេ! ហើយកាលជំនាន់នុងគេ មានទំលាក់គ្រាប់បែបអីនោះ?

ខ៖ ការទំលាក់គ្រាប់បែកនុង គឺចូលជំនាន់ជិតដាច់ហើយនោះ។

ក៖ ចឹងហេស?

ខ៖ បាទ!

ក៖ អូ! កាលនុងតាមានភិតភ័យអីដែស?

ខ៖ និយាយថាមិនភិតយ៉ាងម៉េច! កាលនុងហ៎។

ក៖ ចឹងគេទំលាក់គ្រាប់បែកអីមកនុង តើតារត់ទៅរស់នៅឯណាទៅ?

ខ៖ តារត់ទៅរស់នៅឯស្រុកឯណោះ ។

ក៖ គេហៅស្អីគេ?

ខ៖ ចំការឪឡឹក!

ក៖ ឯខាងចំការឪឡឹកហ្នឹងហ៎?

ខ៖​បាទ!

ក៖ ចឹងកាលនុងគេច្រើនតែរត់ទៅខាងនុង?

ខ៖ បាទ!វាព្រៃច្រើន ហើយវានេះ នៅរកត្រីនៅឯនុងទៅ។

ក៖ ចាស!

ខ៖ បាទ! ដល់ពេលហើយទៅបាន!...

ក៖ មកវិញ?

ខ៖ មកវិញមក!

ក៖ ដល់ពេលតាបានរួចផុតពីជំនាន់នុងមក បានចូលដល់ជំនាន់ប៉ុលពត?

ខ៖ បាទ!

ក៖ តើតានៅក្នុងរបបនុងតើតាមានជីវៈភាពរស់នៅយ៉ាងម៉េចដែរ ចូលតានិយាយអំពីនុង?

ខ៖ ជីវៈភាពវា កំសត់ដែរនុងនៅកាលនុង ។

ក៖ កំសត់យ៉ាងម៉េចដែរ បកស្រាយទៅមើលតា?

ខ៖ បាទ! វាកំសត់ថាយើងលំបាក គេបន្តិចទៅ​អោយទៅនេះ បន្តិចទៅអោយយើងទៅនោះ លំបាកយើង។

ក៖ ចឹងពេលនុងគេអោយតាបានធ្វើការងារអ្វី?

ខ៖ បែកប្រពន្ធ បែកកូន! កាលនុងនៅកូន២នាក់ មិនមែនកូនច្រើនដូចនេះ។

ក៖ ចាស ចឹងនៅក្នុងរបបនុងគេអោយតាធ្វើការងារដូចជា?

ខ៖ ភ្ជួរដី!

ក៖ អូ គេអោយតាភ្ជួរដីហ៎?

ខ៖ ហ្នឹងហើយ គេអោយតាភ្ជួរដីទៅ ទៅឡើង ទៅបោចវល្លិ ទៅ ដល់ខេត្តសៀមរាបនៅខាងកំពង់ក្តីឯណោះ។

ក៖ អូ បោចវល្លិ?

ខ៖ វល្លិគេយកមកធ្វើក្រង់ព្រួល យើងហ្នឹង។

ក៖ ចឹងមានផ្តៅ វល្លិផ្តៅដេសតា?

ខ៖ បាទ! មានផ្តៅទៅ មានវល្លិពេជ្យ អីនុង។

ក៖​អូតាកាលនុង!

ខ៖ បាទ!

ក៖​ចឹងតាទៅនុង ដោយជិះឡានទៅ ឬក៏?

ខ៖ អត់ទេ ដោយកង់!

ក៖ គេអោយតាជិះកង់ទៅ?

ខ៖ បាទ!

ក៖ ហើយចឹងតើទៅមួយដងបានប៉ុន្នាននាក់ដែរតា?

ខ៖ បានទៅ១នាក់បាន៦នាក់!

ក៖ ជិះកង់ទៅ តើប៉ុន្នានថ្ងៃបានទៅដល់កំពង់ក្តីនុង?

ខ៖ ជិះ២ថ្ងៃ! ទៅពីហ្នឹងទៅពីព្រឹក ក្រោកពីងងិតជិះចេញទៅ ហើយ ទៅដេកនៅតាំងក្រសាំងនៅឯនោះ។

ក៖ អូ!

ខ៖ ដល់ពេលចេញពីតាំងក្រសាំង បានជិះព្រឹកឡើងបានទៅដល់នៅម៉ោង៧ បានទៅដល់កំពង់ក្តី នៅម៉ោង៧យប់។

ក៖ អូ!

ខ៖ បាទ!

ក៖ រួចទៅម្ហូបអីដាក់តាម?

ខ៖ ដល់ពេលម្ហូបអីដាក់តាម ត្រៀមរហូត។

ក៖ ចឹងគេអោយដាក់ទៅ ?

ខ៖ បាទ!

ក៖ ហើយចឹងអត់មានគេច៊ែក( ពិនិត្យមើល) នៅតាមផ្លូវអីនោះទេតា?

ខ៖ អត់នោះទេ! គា្មនអ្នកណាគេច៊ែក។

ក៖ ហើយដល់ពេលតាទៅដល់ទៅ !

ខ៖ បាទ នៅក្នុងព្រៃ!

ក៖ ចូលទៅបោចវល្លិនុងនៅក្នុងព្រៃជ្រៅហេសតា?

ខ៖ អត់នោះទេ អត់មានបានហ៊ានទៅបោចព្រៃជ្រៅនោះទេ ព្រោះអីនៅតែក្រោយៗផ្ទះគេ នៅជិតព្រៃ ដូចផ្ទះចឹង។

ក៖ កាលនុងសំបូរព្រៃ!

ខ៖ បាទ!ៗ

ក៖ សំបូរសត្វ ធាតុអីដែសតា?

ខ៖ បាទ! សំបូរ ឈ្លុសអីទៅ បោរ! គ្រាន់តែចូលទៅ វានៅគែនក្រោយផ្ទះហ្នឹង។

ក៖ អូ!

ខ៖ ឈ្លុស បោរឡើង!!

ក៖ ចឹងតារកវល្លិនុងបានចំនួនប៉ុន្នានថ្ងៃដែរបានមកវិញ?

ខ៖ ទៅៗអត់បាន! អត់មានបានមកវិញ!

ក៖ អត់មាន!

ខ៖ បាទ!ចឹងបានដេក១យប់មកវិញ។

ក៖ ចឹងអត់បាននោះទេចឹង?

ខ៖ អត់បានទេ! ដូចថាទៅចូលទៅបោចវល្លិ គេថាចាញ់អត់បាននោះទេ ពេលចូលទៅកន្លែងគេទៀតនោះ ។កាលនុងមេធំ គុជអីនុង​ប្រុងនាំគ្នារត់ទៅចូលឡាវតើ។

ក៖ អូ!

ខ៖ ប៉ុន្តែដល់ពេលចាញ់ខ្លាំងពេកដល់ចឹងអត់ហ៊ានទៅ។

ក៖ អូ!

ខ៖ នាំគ្នាត្រលប់បកក្រោយវិញ។

ក៖ ចឹងទំរាំតែថាបានបកក្រោយវិញ គេមានរករឿងថាយ៉ាងម៉េចដែរ?

ខ៖ រករឿងអីដែរនោះទេ អីអត់មានអោយដឹង សុតតែលាក់ការណ៏ទាំងអស់ ហើយដល់ពេលខ្ញុំនេះអត់ដឹង!

ក៖ ចាសចឹងកាលនុងគេអោយទៅរកវល្លិទាំងអស់គ្នា ដល់ពេលអត់មានបានវល្លិមកនុង តើគេអត់មានរករឿងនោះទេតា?

ខ៖ អត់ទេ!​

ក៖ ចាសចឹងប្រាប់គេថាអត់មានចឹងហេស?

ខ៖ បាទ! ហើយទៅគេជឿយើងនិយាយ។

ក៖ ចាសដល់ពេល តាមកវិញតើគេអោយតាធ្វើការងារអ្វីទៀត?

ខ៖ គេអោយទៅរកត្រីទៅ ទៅពាក់ម៉ង់អី រកត្រីយកមកដាក់នៅរោងបាយទៅ ជួនណា ខ្ញុំពិបាកពេកគេ ជួនប្រើខ្ញុំទៅនេះនោះចឹង ហើយខ្ញុំជួនអីទៅឡើងត្នោតទៅ ឡើងត្នោតយកមករំងាស់ជាស្ករ!។

ក៖ ចឹងតើតាបានទៅឡើងត្នោតបានរំងាស់បានប៉ុន្នានស្ករដែរតា?

ខ៖ ១ថ្ងៃៗ យើងចង់បាន១៥ដើមអីចឹងទៅ យកទឹកបាន១ខ្ទះកន្លះអីចឹងទៅ។

ក៖ អូចឹងតាចេះចង់ត្នោតអីនុងផងហ៎?

ខ៖ បាទ!

ក៖​ចឹងឡើងចង់!

ខ៖ ចង់ទៅ! យើងឡើងនៅក្នុង១ថ្ងៃ!

ក៖ ចាសចឹងចង់ទៅនៅក្នុង១ថ្ងៃបាន១៥ដើម?

ខ៖ អត់ទេ! ចង់បន្តិចៗបណ្តែតៗទៅបាន១៥ដើមទៅ យើងបានទឹកបាន១ខ្ទះកន្លះដែរ។

ក៖ ចឹងនៅក្នុង១៥ដើមនុង តើយើងរែកបានប៉ុន្នានអំរែកដែរ?

ខ៖ បាន២អំរែកអីចឹងទៅ!

ក៖ ចឹងតើតាតែ១នាក់ហ្នឹង?

ខ៖ តែ១នាក់ហ្នឹង!

ក៖ អូ

ខ៖ តែ១ឯងហ្នឹង!

ក៖ ចឹងដល់ពេលគូអីចឹង តើមានតែតាម្នាក់ឯងដែរ?

ខ៖ អត់ទេ! គេជួយ! យើងគ្រាន់តែថា​នៅក្នុង១ថ្ងៃត្រូវចំពេលវេនយើង គឺតែ២នាក់ចឹងទៅ ប៉ុន្នានខ្ទះៗចឹង បើសិនជា៤ខ្ទះនោះក៏ដោយ គេវិចហ្នឹង​អានុងគេជួយ។

ក៖ ចាស!

ខ ៖ អឺម! ១ក្រុមហ្នឹងមាន៥ទៅ៦នាក់នុងគេជួយ ទាល់តែរួចបានជាគេឡើងទៅទាំងអស់គ្នា។

ក៖ ចាស

ខ៖ បាទ!

ក៖ ដល់ពេលអុសអីទៅរកដោយខ្លួនឯង?

ខ៖ ដូចអុសអីអត់នោះទេ គេដាក់អ្នកទៅរកផ្សេង។

ក៖ ចឹង ជំនាន់នុងគេថា លំបាកម្ហូបម្ហាអីយ៉ាងម៉េចដែរ?

ខ៖ ម្ហូបម្ហាមិនសូវជាបានគ្រាប់គ្រាន់អីនោះទេ!

ក៖ ចុះបបរ!

ខ៖ បបរឡើងក្លូកៗៗ

ក៖ អត់ឆ្អែកនោះទេចឹង!

ខ៖ បាទ!

ក៖ ចឹងចុះទឹកត្នោត តើតាបានពិសារទឹកត្នោតឆ្អែត?

ខ៖ ទឹកត្នោតនុងចង់ផឹកម៉េចក៏ផឹកទៅ បើសិនជាថាចង់មួយឆ្អែកក៏មួយឆ្អែកទៅ គ្រាន់តែថាបើសិនជាបបរទៅវាមិនទៅបានខាប់ឯណា បើសិនជា១ខ្ទះបានតែ២គីឡូអី ហេសៗ។

ក៖ គេថាបាន១គីឡូ!

ខ៖ អឺ!​ប៉ុន្តែយើងទៅ ដូសរាង បន្តិចៗទៅ ហើយគេដាក់អោយអ្នកដែលឡើងត្នោតនុងអោយបានរាងគ្រេលទៅ។

ក៖ ចាស!

ខ៖ ហើយយើងយកមកនេះគេបានថាស្រាច់តែយើងខ្លះទៅៗ។

ក៖​ចាសហើយចឹងបើសិនជាបានម្ហូបអី! តើបានអីហូបជាមួយនឹងបបរនុងតា?

ខ៖ ម្ហូបនុងគេបានអោយមកពីនុងមក ហើយយើងចេះតែនេះទៅ។

ក៖ គេបានអោយម្ហូបអីតា?

ខ៖ ហាក?

ក៖ កាលជំនាន់នុងបានម្ហូបអី?

ខ៖ អឺម! កាលជំនាន់នុងបានម្ហូបស្លត្រកួន ហាសៗ! សម្លគេស្ងោរត្រកួននុង ឡើងទឹកខ្មៅឡើងព្រីត គ្មានបានទៅ..បើសិនជាសព្វ្ថថ្ងៃនេះ បន់តែ អឺ បាយហូបនុងពិសេសហើយ ដល់ពេលបានហូបនេះហើយ រកនោះទៀត ហាសៗ។

ក៖ ចាសហើយដល់ពេលតាដូចថា កាលនុងដូចថាពេលល្ងាចអី តើគេបានអោយមកជួប ប្រពន្ធកូនអីដេសតា?

ខ៖ គ្មាននោះទេ អ្នកដែលគេបាននៅរោងស្ករនុងនៅតែរោងស្ករនុងទៅ គេអ្នកប្រពន្ធនុងគេទៅធ្វើតាមការរដា្ឋនបាត់ទៅហើយ គ្មានបានទៅធ្វើអីជាមួយនឹងឯងណា នៅតែការដ្ឋាននុង។

ក៖ ចុះកូនតាទៅឯណា?

ខ៖ បាទ?

ក៖ កូនតានៅជំនាន់ប៉ុលពតនុងគេយកទៅដាក់នៅឯណា?

ខ៖ កូនៗនុង ដាក់នៅកន្លែងយាយៗ បាទ ! គេអ្នក ប្រគល់អោយយាយៗនៅមណ្ឌលកុមារហ្នឹង។

ក៖ ទៅកាលជំនាន់នុងគេអោយតាធ្វើអីគេទៀត មើលតាចូលរៀបរាប់មើល?

ខ៖ គ្មានអីនោះទេ! មានតែរកត្រី ហើយនឹងនេះ គឺធ្វើស្ករ! ហើយនឹងទៅបោចវល្លិនៅឯមុខនុង ។

ក៖ ចឹង ការរកត្រីនៅជំនាន់នុងសំបូរដែសតា?

ខ៖ វាគ្រាន់ជាងនៅពេលឥឡូវ! វាគ្រាន់តែបាន១គ្រាប់គ្រាន់ ហើយបើសិនជាយកមកវាបានច្រើនតែអត់គ្រាន់។

ក៖ ចឹងរកបានច្រើនតែអត់គ្រប់តានេស?

ខ៖ ចាស!មិនបានអីនោះទេ គឺបានដាក់តែត្រីនុងបានបន្តិច ធ្វើល្អិតៗ។

ក៖ ចឹងនៅក្នុងរបបនុងដល់ពេលតាបានគេអោយធ្វើចឹងទៅ តើតាមានដែលឃើញ មេប្រធានតាអីចឹងណា?

ខ៖ បាទ! ប្រធានកង!

ក៖ ចាសតើ ដូចថាមានភាពកោងកាចអីដេស?

ខ៖ អឺ! បើសិនជាកោងកាចនុងគឺអស់លេខដាក់ហើយ វាមិនដែរបានរហូតនោះទេ។

ក៖ ចុះគាត់មានបានធ្វើបាបអីចំពោះតានោះទេ?

ខ៖ មិនធ្វើបាបនោះទេ! តែថាបើសិនជាគេធ្វើខុសនោះគឺដឹងតែគេចាប់យកទៅដាក់នៅអូតាកួនហើយ។

ក៖ ចុះចំពោះតាវិញ តើយ៉ាងម៉េចដែរ តើគេមានបានធ្វើបាបដល់តាដេស?

ខ៖ អត់អីដែរ! ព្រោះអីគេបានតាមដានដល់ខ្ញុំម្តង តែគេមិនយកក្តីពីខ្ញុំដែរ ។

ក៖ ពេលគេតាមដាននុងតើយ៉ាងម៉េចដែរតាកាលនុងមានមូលហេតុអ្វី?

ខ៖ មូលហេតុមកពីខ្ញុំ អឺ! ថាទៅវត្តហើយនេះ​​...វាអោយខ្ញុំធ្វើជ្រូក ពេលខ្ញុំធ្វើជ្រូក ហើយអ្នកស្ករនុងប្រាប់ដល់ខ្ញុំថាបើសិនជាហែងទៅ ហើយសុំគេ១ដុំមក ហើយខ្ញុំថាអឺ! ចាំមើលមក! ហើយដល់ពេលខ្ញុំទៅ ខ្ញុំបានយកមកបាន១ដុំដល់ចឹង គេបានរាងរបាល់! របាល់គេព័ររូប (25ៈ47)ដល់ពេលហើយអ្នកនៅជាមួយខ្ញុំនុងគេបានយកទៅរាយការណ៏ តែគេអត់មានយកក្តីពីខ្ញុំនោះផង! ដល់នេះទៅគេ ស្អែកឡើងគេហៅខ្ញុំទៅណែនាំ នៅថ្ងៃក្រោយអីកុំយក កុំអីទៀត កុំអោយគេរករឿង ព្រោះនេះលើខ្ញុំនោះទេ បើសិនជាខុសពីខ្ញុំមុខតែ ពូឯងគេចាប់យកទៅបាត់ទៅហើយខ្ញុំនេះចេះតែថាបាទៗ!ទៅ ចំគាត់អ្នកស្លូតតែបើសិនជាចាំអ្នកកាចវិញខ្ញុំនេះគេចាប់យកទៅបាត់ទៅហើយ ហាសៗៗ!។កាលនុងម៉ានៅជំនាន់ ម៉ារុំ។

ក៖​អូចឹងប្រធានរបស់តាឈ្មោះ រុំហេស?

ខ៖ បាទ!

ក៖ ចាសចឹងគាត់អ្នកស្លូតបូតដែរ?

ខ៖ ហ្នឹងហើយអ្នកនុងជាអ្នកដែលស្លូតបូតបំផុតហើយនុងហ៎ ។

ក៖ ហឹម!

ខ៖ បើសិនជាកាលជំនាន់​នោះ តែខ្ញុំមិននេះនោះទេ កាលនុងខ្ញុំចេះតែដាំដំឡូងនៅមុខផ្ទះ! ខ្ញុំបានមកភ្ជួរនៅតាមុមនុង គេបានទំរាប់តែម្ត! អឺ ទៅពីនុងទៅគេ ស្រាប់តែដកដំឡូងរបស់ខ្ញុំនេះឡើងខ្ទិចនៅខាងមុខផ្ទះ ព្រោះអីគេថាខ្ញុំនៅឯនេះ គេមានយកក្តីឯណា ព្រោះអីខ្ញុំដេកនៅឯហ្នឹង ។គេអត់នេះផង កាលនុងជំនាន់តាខ័ន អីនេះគេតាមដានតែអត់អីផង ម្តងគេអោយខ្ញុំទៅភ្ជួរដី ហើយម្តងគេអោយខ្ញុំទៅបោចវល្លិទៅ ហើយកាលនុងវាលំបាកណាស់ តែថាយើងធ្វើខុស វារកមុខហើយ បើសិនជាយើងមិនធ្វើខុសវាមិនប៉ះពាល់ តែអ្នករាយការណ៏នោះច្រើន ច្រើនតែគ្រោះថ្នាក់ កាលនៅជំនាន់ប៉ុលពតនុង គឺពិសេសណាស់! បានរស់ជាមនុស្សម្នាក់ៗនេះ ដូចតែយើងកើតមកម្តងទៀត។

ក៖ អូ!ចាស!

ខ៖ កាលនៅជំនាន់នោះ នៅតូចៗ។

ក៖ កាលនុងតាប្រហែលជាអាយុប៉ុន្នានដែរ?

ខ៖ ប្រហែលជាអាយុបានជិត១០អី គឺ៧ទៅ៨ ទៅ៩ឆ្នាំអី។

ក៖ ចឹងតើតារបស់តាបានប្រាប់អីដល់តាដែរ?

ខ៖ប្រាប់តែខ្ញុំមិនបានដឹងប្រវត្តិដែរ! គឺថាពេលនុងជំនាន់បារាំង ជប៉ុនបានដេញបារាំងកាលនុង។

ក៖ អូចឹងជប៉ុនដេញបារាំងហេសតា?

ខ៖ ហ្នឹងហើយាកាលនុង !

ក៖ ចឹងកាលនុងតើតាអាយុប៉ុន្នានដែរកាលជំនាន់ជប៉ុនដេញបារាំងនុង?

ខ៖ កាលនុងប្រហែលជា៧ ទៅ៨ឆ្នាំ ទៅ១០ឆ្នាំអីនុងកាលនុង។

ក៖ ចឹងឃើញនៅនឹងភ្នែកជាក់ស្តែងហ៎?

ខ៖ បាទ!

ក៖ ចឹងជប៉ុនបានដេញបារាំងទៅយ៉ាងម៉េចដែរ?

ខ៖ ហេស! បានឃើញ បារាំងបានរត់ទៅនុងនេះ ហាសៗ កាលនុងបានរត់ទៅ តាមផ្លូវនឹងទៅលិច។

ក៖ បារាំងរត់ទៅ!

ខ៖​បាទ!

ក៖ កាលមកនុង តើមានសំភារៈអីដេស?

ខ៖ ទេ! វាដោយខ្លួនទទេរ!

ក៖ ចឹងបារាំងនុងខ្លួនទទេរតែម្តង!

ខ៖ បាទ!នៅតែខ្លួនមានតែសាក់ការដូនុង!

ក៖ សាក់ការដូនុង តើមានដូចជាប៉ុន្នាននាក់ដែរតា?

ខ៖ កាលនុងបានឃើញតែ២ទៅ៣នាក់ កាលនុងព្រោះអីកាលនុងខ្ញុំនេះវា ព្រៃ ចឹង ដូចថាវាទៅដល់វាវង្វេងព្រៃចឹង។

ក៖ ចាស!

ខ៖ វាបែកផ្លូវទៅ ហើយដល់ចឹងម្ចាស់ផ្ទះបានចង្អុលអោយវាបានឡើងផ្លូវទៅផ្ទះវិញ!

ក៖ ចាស

ខ៖ ឡើងទៅដល់ខាងមាត់ទន្លេនោះវិញទៅ! មានផ្លូវ១ ទៅភូមិនុងទៅ។

ក៖ ទៅខាង​ចំការឪឡឹកនុងមានផ្លូវ១ទៅតាមមាត់ទន្លេវិញហេស?

ខ៖ បាទ! ទៅតាមភូមិរបស់ខ្ញុំនុង ភូមិមកផ្លូវបត់ទៅខាងនោះវិញ។

ក៖ ចាស

ខ៖បទទៅខាងត្បូង! ខាងឯអង្គបានឯនោះ។

ក៖ ចឹងចេញតាមបឹងត្រាវអីនុងហេសតា?

ខ៖ អត់នោះទេ! កាលនុងទៅលើនៅចុងព្រែកផ្នាចនុង ទៅខាងមាត់ទន្លេមក មកហ្នឹងចឹង។

ក៖ ចាស!

ខ៖ បាទ! អោយឡើងខាងនុងវិញ!

ក៖ ម៉ាក់របស់ខ្ញុំអីគាត់ថាឃើញដែរ!

ខ៖ បើសិនជាយាយគឺគាត់បានច្បាស់ជាងខ្ញុំហើយ ហាសៗ។

ក៖ ចាស! ហើយដល់ទៅចឹង ដល់ពេលជំនាន់ជប៉ុនដេញបារាំងហើយ បានបង្កើតម៉ាជំនាន់នុង?

ខ៖ តែមួយវគ្គនុងក្រៅពីនុងមិនដឹងនោះទេ បានមកលន់ណល់ អឺ ធ្វើរដ្ឋប្រហារ បានមកប៉ុលពត ។

ក៖ ចឹងតាទាន់បានប៉ុន្នានជំនាន់?

ខ៖ បាន៣ជំនាន់ហ្នឹង។

ក៖ មើលកាលនៅជំនាន់សង្គមរាស្រ្តជានិយមតើតាមានបានកើតទាន់ដែរឬទេ?

ខ៖ ថី! មិនទាន់កាលនុង !

ក៖ ហើយបានមកជំនាន់លន់ណល់ ប៉ុលពត ដែលគេហោថា សាធារណៈរដ្ឋ ដល់ពេលហើយមកបានមកដល់ពេលនៅក្នុងជំនាន់រដ្ឋកម្ពុជា! បានដល់ពេលរដ្ឋកម្ពុជា បានកម្ពុជាសិរិពហុបក្សនេះហេសតា?

ខ៖ ហ្នឹងហើយ! បាន!

ក៖ ចឹងប៉ុន្នានជំនាន់ហើយ ចឹងតើតា ជំនាន់ណាដែរ សប្បាយជាងគេ?

ខ៖ មានតែជំនាន់ហ្នឹងនោះទេ មានសំបូរ គ្មាននោះទេ បើសិនជាជំនាន់តាសម្តេច វាគ្មានលំបាកអីនោះទេ តែគ្រាន់តែវាក្របន្តិច។

ក៖​គ្រាន់តែថាសំភារៈអីមិនបានសំបូរដូចជាពេលឥឡូវចឹងហ៎?

ខ៖ បាទ! បើកាលជំនាន់ខ្លាំងជាងគេនោះគឺមានតែនៅក្នុងជំនាន់ប៉ុលពតនុងហើយ!

ក៖ គ្មានសិទ្ធិ!

ខ៖​បាទ!

ក៖ ចឹងកាលនុងបានរួចជីវិត! ចុះកាលនុងតើតាមានរបស់ទ្រព្យអី ហើយតើកាលនុងមានអង្គការអីដែរហេស?

ខ៖ មានអី!

ក៖ ចឹងកាលនុងដាំអីនៅក្បែផ្ទះអត់ហ៊ាន!

ខ៖ អត់នឹងបានស៊ីផង!

ក៖ រួចដូចតាបាននិយាយមិញចឹងហេស?

ខ៖ បាទ!

ក៖ អូ! អត់មានបានហ៊ាននោះទេ!

ខ៖ គឺថាបាននាមតែដាំមែន! តែលោតែទៅកាច់ ត្រយ៉ុងចេកមួយបានយកទៅស្ងោរ! មុខហើយ តែវាដឹងវា តែអ្នកដែលថែទាំនុងដឹង មុខតែរាយការណ៏ ឯនេះងាប់តែបណ្តោយ!

ក៖ហឹម

ខ៖ មិនមានបានរស់នោះទេ! មិនដូចជាឥឡូវណា យើងដាំបានយើង ហើយកុំទៅ!...

ក៖ នេះគឺជាកម្មសិទ្ធិរបស់យើង !

ខ៖ កម្មសិទ្ធយើង បើសិនជាយើងឃ្លានទៅនោះគឺសុំគេទៅគេបានអោយយើងហើយ!

ក៖ ចឹងតាមុននឹងបញ្ចប់តើតាមានពាក្យពេចន៏អ្វីដែរ ដើម្បីផ្តាំផ្ញើដល់កូនចៅនិងកូនៗនៅជំនាន់ក្រោយ?

ខ៖ បានតែថា ប្រវតិ្តតស៊ូនេះ! អឺ! ខ្ញុំបានដឹងនេះ ខ្ញុំបានដឹងគឺលំបាកជាងគេគឺជំនាន់ប៉ុលពតខ្លាំងជាងគេហើយ ក្រៅពីហ្នឹង វាស្រួលៗអាចយើងដោះស្រាយរកបាន បាទ! អោយតែលឺសូរជំនាន់ប៉ុលពតនេះ កូនចៅកុំយកដំរាប់។

ក៖ អោយជៀស!

ខ៖ ជៀសអោយផុតទៅ! ហាសៗ!

ក៖ ចឹងកូនចៅជំនាន់ក្រោយនុងគឺធ្វើយ៉ាងម៉េចកុំអោយ កើតឡើងជាលើកទី២! ចាស!

ខ៖ អឹស!

ក៖ ចាសចឹងខ្ញុំសូមអរគុណតាច្រើនដែរ ចំណាយពេលវេលាមានតំលៃអោយចៅ ធ្វើការសម្ភាសអោយដឹងអំពីជីវៈប្រវត្តិរបស់តា ហើយចឹងតើខ្ញុំអាចសុំថតរូបតាបាន១ប៉ុស បានភ្ជាប់ជាមួយនឹងបទសម្ភាស ដើម្បីយកទៅចង់ក្រង់ជាពង្សប្រវតិ្តរបស់ប្រជាជនខ្មែរ ដែលបានស្ថិតនៅក្នុងការគ្រប់គ្រង់របស់ខាងសកលវិទ្យាល័យខាង​ USA ចឹងតើតាអនុញ្ញាត ដើម្បីអោយខ្ញុំធ្វើការដាក់នៅក្នុងគេហៈទំព័រនេះបានដេស?

ខ៖ បាន!

ក៖ ចាសចឹងខ្ញុំសូមប្រសិទ្ធិពរដល់តាអោយជួបតែពរ៤ប្រការគឺអាយុវណ្ណៈសុខៈពាលៈកុំប្បីឃ្លានឃ្លាតឡើយ។អរគុណច្រើនជំរាបលាតា!

ខ៖ បាទ!